《贺阳帅 其一》
宋代·员兴宗

使节西来快旧游，淳和一洗蜀鹃愁。文章星斗三千帙，号令风鹃六十州。

北虏伫瞻司马相，南夷祇畏卧龙侯。愿君翻出调元手，万亿春兮万亿秋。

作者简介：隆州仁寿人，字显道，仕前居九华山，号九华。高宗绍兴二十七年进士。荐除教授。召试，擢著作郎、国史编修、实录检讨官。所上奏议，大抵毅然抗论，指陈时弊。孝宗乾道中，疏劾贵幸，中谗去职，侨居润州而终。多与张栻、陆九渊诸学人书简往复。有《采石战胜录》、《辩言》、《九华集》。